

**XV Latvijas bērnu un jauniešu teātru festivāla “...un es iešu un iešu!”**

**NOLIKUMS**

**MĒRĶI UN UZDEVUMI**

1. Veicināt bērnu un jauniešu talanta, prasmju un spēju izkopšanu teātra mākslas jomā.
2. Attīstīt un pilnveidot bērnu un jauniešu radošos talantus, zināšanas, prasmes aktiermeistarībā.
3. Īstenot radošas un mākslinieciskas idejas sabiedrībai un sev aktuāliem mērķiem, izmantojot tekstu, skaņu, attēlu, kustību un dažādas tehnoloģijas.
4. Nodrošināt skolēnu teātra spēles tradīcijas saglabāšanu un attīstību.

**APRAKSTS**

Teātru kolektīvi strādā un cenšas iestudēt mazāku un lielāku formātu darbus, kurus mēs vēlamies redzēt un parādīt arī citiem. Lai dalītos pieredzē un apkopotu skolēnu teātru spēju pielāgoties apstākļiem, aicinām iesūtīt festivāla dalībai iestudēto izrāžu video. Šo video ilgums nedrīkst pārsniegt 1 stundu. Festivālā piedalās izrādes, kuras apstiprinājuši festivāla organizatori.

Festivāla atklāšanas dienā demonstrēsim iesūtīto izrāžu video treilerus (reklāmas rullīšus). Galvenais nosacījums - izrādes treileris nedrīkst pārsniegt 2 minūšu garumu. Tie tiks vērtēti un motivēti ar pateicībām.

Ja tu vēlies un tev ir ko pastāstīt citiem par vietu, kurā tu dzīvo, ja tev ir svarīgas tavas dzimtās mājas, varbūt tu vēlies atainot kādu atmiņu stāstu saistībā ar dzimto vietu, tev ir iespēja festivāla ietvaros atklāt citiem savas tuvākās apkārtnes skaistumu un burvību, izveidojot līdz 5 minūtēm garu video par tematu “Mana dzimtā vieta”.

 Video apstrādāšanas prasmes nav svarīgākais kritērijs - tehniskajai kvalitātei ir mazāka nozīme nekā saturam. Video redzamais - vieta, forma, apstākļi un nianses, krāsas un emocijas, norise - ir paša autora brīvas izvēles ziņā.

**ORGANIZATORI**

Valmieras Viestura vidusskola sadarbībā ar Valsts izglītības satura centru.

Sandra Baumane – Valmieras Viestura vidusskolas direktora vietniece audzināšanas darbā, festivāla organizācija, tālr. 64207590, e-pasts sandra.baumane@valmiera.edu.lv.

Roberts Segliņš – Valmieras Viestura vidusskolas skolēnu tautas teātra “Sprīdītis“ režisors, festivāla mākslinieciskais vadītājs, tālr. 29117692, e-pasts VVVteatris@valmiera.edu.lv.

VISC interešu izglītības un audzināšanas darba nodaļas vecākā referente Dace Jurka, tālr. 67350810; 29179179, e-pasts dace.jurka@visc.gov.lv.

**DALĪBNIEKI**

Latvijas izglītības un kultūras iestāžu skolēnu teātru kolektīvi, teātra pulciņi, studijas (turpmāk – teātri), izglītības iestāžu (vispārējās, profesionālās, speciālās un interešu izglītības) skolēni.

**DALĪBNIEKA PERSONAS DATU AIZSARDZĪBAS NOSACĪJUMI**

 Dalībnieki var tikt fotografēti vai filmēti, fotogrāfijas un audiovizuālie materiāli var tikt publiskoti ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā, popularizēt Valmieras Viestura vidusskolu un tās aktivitātes.

Dalībnieka pedagogs saņem apstiprinājumu no pilngadīga dalībnieka un nepilngadīga dalībnieka vecāka vai aizbildņa ar rakstisku piekrišanu par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti.

**NORISE**

|  |  |
| --- | --- |
| Līdz 2022. gada 15. aprīlim | Dalībnieks nofilmē savu **video pieteikumu “Mana dzimtā vieta”**, augšupielādē to [www.failiem.lv](http://www.failiem.lv) vai www.youtube.com, skolas pārstāvis aizpilda pieteikuma anketu (*Pielikums Nr.1*) un nosūta to uz:* + **sandra.baumane@valmiera.edu.lv**
 |
| Līdz 2022. gada 15. aprīlim | Dalībnieki augšupielādē [www.failiem.lv](http://www.failiem.lv) vai www.youtube.com **izrādes video** un treileri (reklāmas rullīti), aizpilda pieteikuma anketu (*Pielikums Nr. 2*) un nosūta to uz:**sandra.baumane@valmiera.edu.lv** |
| 2022. gada 18. - 20. aprīlis | Vērtēšanas komisija attālināti izvērtē **video pieteikumus** **“Mana dzimtā vieta”** un pieteikto **izrāžu treilerus**. |
| 2022. gada 22. aprīlis | Festivāla “...un es iešu un iešu!” atklāšana tiešraidē. |
| 2022. gada 23. aprīlis | Festivālam “...un es iešu un iešu!” norise attālināti. |

**PIETEIKŠANĀS**

Video pieteikuma anketu (*Pielikums Nr.1*) un/vai kolektīva iestudētās izrādes pieteikuma anketu (*Pielikums Nr.2*) iesūtīt **līdz 2022. gada 15. aprīlim** Valmieras Viestura vidusskolas direktora vietniecei audzināšanas darbā Sandrai Baumanei: sandra.baumane@valmiera.edu.lv. Video augšupielādē vietnē failiem.lv vai ievieto youtube.com kanālā, pieteikumam pievienojot saiti, kur atrodams video ieraksts.

Viens autors drīkst iesniegt ne vairāk kā vienu video. No viena kolektīva drīkst iesniegt ne vairāk kā 3 video.

**VĒRTĒŠANA**

Nominācijas tiks sadalītas atsevišķās kategorijās un festivāla laikā tiks vērtētas kolektīvu iesūtītās izrādes, izrāžu treileri (reklāmas rullīši) un video pieteikumi “Mana dzimtā vieta”. Video pieteikumus vērtē Valmieras Viestura vidusskolas izveidota vērtēšanas komisija pēc šādiem kritērijiem:

* mākslinieciskais vēstījums un sasniegtais rezultāts,
* domas atklāsme, idejas oriģinalitāte,
* audiovizuālais noformējums, kopiespaids,
* konkursam izveidotā video pieteikuma “Mana dzimtā vieta” ilgums 2 līdz 5 minūtes.
* konkursam izveidotā izrāžu treilera (reklāmas rullīša) ilgums ne garāks par 2 minūtēm.

**REZULTĀTI UN APBALVOŠANA**

 Video pieteikumu rezultāti tiks paziņoti 23. aprīlī attālinātā teātru festivāla “...un es iešu un iešu!” laikā Valmieras Viestura vidusskolas mājaslapā [www.viesturi.edu.lv](http://www.viesturi.edu.lv). Labāko un skatītāju novērtētāko darbu autori saņems balvas. Balvu fondu nodrošina Valmieras Viestura vidusskola un Valsts izglītības satura centrs.

*Pielikums Nr.1*

XV Latvijas bērnu un jauniešu teātru festivāla “...un es iešu un iešu!”

video pieteikumu “Mana dzimtā vieta”

**Pieteikuma anketa**

Pieteikuma anketu un video iesniegt **līdz 2022. gada 15. aprīlim**, nosūtot uz e-pasta adresi: sandra.baumane@valmiera.edu.lv

|  |  |
| --- | --- |
| Pārstāvētās iestādes nosaukums |  |
| Kolektīva nosaukums |  |
| Kontaktpersonas vārds, uzvārds, tālrunis, e-pasts |  |
| Video nosaukums |  |
| Video autors (autori), vecums  |  |
| Video saite (failiem.lv vai youtube.com) |  |

*Pielikums Nr.2*

XV Latvijas bērnu un jauniešu teātru festivāla “...un es iešu un iešu!”

kolektīva iestudētās izrādes

**Pieteikuma anketa**

Pieteikuma anketu un izrādes video iesniegt **līdz 2022. gada 15. aprīlim,** nosūtot uz e-pasta adresi: sandra.baumane@valmiera.edu.lv

|  |  |
| --- | --- |
| Pārstāvētās iestādes nosaukums |  |
| Kolektīva nosaukums |  |
| Kontaktpersonas vārds, uzvārds, tālrunis, e-pasts |  |
| Izrādes nosaukums |  |
| Lugas autors |  |
| Izrādes režisors |  |
| Izrādes garums |  |
| Darbojošos personu skaits |  |
| Izrādes video saite (failiem.lv vai youtube.com) |  |
| Izrādes treilera video (failiem.lv vai youtube.com) |  |